ประกาศกรมสรรพสามิต เรื่อง  หลักเกณฑ์ และเงื่อนไขการยกเว้นภาษีสรรพสามิตให้แก่ สถานบริการประเภทอาบน้ำหรืออบตัว และนวดในสถานบริการเสริมความงามหรือเพื่อสุขภาพ

กหดหกดหกดหกด
ประกาศกรมสรรพสามิต
เรื่อง หลักเกณฑ์
และเงื่อนไขการยกเว้นภาษีสรรพสามิตให้แก่
สถานบริการประเภทอาบน้ำหรืออบตัว
และนวดในสถานบริการเสริมความงามหรือเพื่อสุขภาพ
 

เพื่ออนุวัติตามความในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่
๖๘) ลงวันที่ ๒๘ มกราคม พ.ศ. ๒๕๔๖ ในตอนที่
๙ กิจการบันเทิงหรือหย่อนใจ ประเภทที่ ๐๙.๐๒ สถานอาบน้ำหรืออบตัวและนวด ที่กำหนดให้ยกเว้นภาษีสำหรับรายรับของการให้บริการอาบน้ำหรืออบตัวและนวด ในสถานบริการเสริมความงามหรือเพื่อสุขภาพ ตามหลักเกณฑ์
และเงื่อนไขที่อธิบดีกำหนด จึงกำหนดหลักเกณฑ์
และเงื่อนไขไว้ดังต่อไปนี้

ข้อ
๑ การให้บริการที่มีลักษณะอย่างใดอย่างหนึ่ง ดังต่อไปนี้ ไม่ถือว่าเป็นสถานอาบน้ำหรืออบตัว และนวด ที่ให้บริการในสถานบริการเสริมความงามหรือเพื่อสุขภาพที่จะได้รับการยกเว้นภาษี
(๑) เป็นสถานบริการที่ได้รับอนุญาตให้ประกอบกิจการอาบ อบ นวด ตามมาตรา ๓ (๓) แห่งพระราชบัญญัติสถานบริการ พ.ศ. ๒๕๐๙
(๒) มีอ่างอาบน้ำ หรือสถานที่อาบน้ำ ในห้องเดียวกันกับห้องให้บริการนวด ไม่ว่าจะมีการแยกสัดส่วนระหว่างส่วนที่มีอ่างอาบน้ำหรือสถานที่อาบน้ำกับส่วนให้บริการนวดโดยมีประตูกั้นหรือไม่ก็ตาม
(๓) จัดให้มีสถานที่ รูป หรือสื่อ เพื่อให้ผู้ใช้บริการสามารถเลือกผู้ให้บริการได้

ข้อ
๒ ประกาศนี้ให้ใช้บังคับตั้งแต่วันที่ ๒๘ มกราคม ๒๕๔๖ เป็นต้นไป

ประกาศ ณ วันที่ ๒๘ มกราคม พ.ศ. ๒๕๔๖
สถิตย์ ลิ่มพงศ์พันธุ์
อธิบดีกรมสรรพสามิต

[รก.๒๕๔๖/๑๗ ง/๑๗/๒๗ กุมภาพันธ์
๒๕๔๖]

สุรสีห์/พิมพ์
ปาจรีย์/นิลวรรณ/จัดทำ